Габдулла Тукай һәйкәле (Уфа)

Габдулла Тукай һәйкәле — 2019 елның 18 апрелендә Уфа шәһәрендә ачылган һәйкәл.
Авторлары — скульптор Владимир Дворник (Уфа) һәм архитектор Леонид Дубинский. Һәйкәлне коруда Уфа химаячесе Артур Хаҗигалиев финанс ярдәме күрсәткән.

 Тарих 
Уфа шәһәрендә Тукайга һәйкәл кую турында карарны шәһәр хакимияте 2011 елда кабул итә.

2011 елның сентябрь аенда «Кызыл таң» гәҗитендә Нәҗип Асанбаев, Суфиян Поварисов, Әхәт Нигъмәтуллин, Абдулхак Игебаев, Хәсән Назар һәм Ирек Кинҗәбулатов имзалаган «Ачык хат» басыла. Шуның нәтиҗәсендә Тукайга һәйкәлне Уфа дәүләт «Нур» татар театры бинасы янында кую карары чыгарыла Нигә Уфада Тукайга урын юк? Азатлык радиосы, 26.04.2017.

2018 елның 1 апреле – 1 июле аралыгында һәйкәл проектына конкурс уздырыла. Бәйгенең җиңүчесе — скульптор Владимир Дворник (Уфа).

Һәйкәлне ачу 2019 елның 17-18 апрелендә узган «Башкортстан Республикасында Татарстан Республикасы көннәре» кысаларында уза. Һәйкәлне ачу тантанасындаа Башкортстан Башлыгы  Радий Хәбиров, Татарстан Президенты Рөстәм Миңнеханов катнаша Уфада рәсми рәвештә Габдулла Тукайга һәйкәл ачылды . Татар-информ, 18.04.2019.

 Тасвирлама 
Тукай сыны Уфа дәүләт «Нур» татар театры каршына урнаштырылган.Сын Мәскәүдә бакырдан коелган. Шагыйрьнең сыны — 3,5 метр,   белән бергә һәйкәл 8 метрга җитә. Шагыйрьнең уң кулында – әдәби иҗат символы булган каурый каләм.

Постаментның алгы ягында татарча язылган:
Габдулла Тукай
1886―1913
 Галерея 

 Искәрмәләр 

 Сылтамалар 
 Гөлфия Акулова.   Уфада Нур театры каршында татар шагыйре Габдулла Тукайга һәйкәл ачылды. «Башинформ» МА, 18.04.2019
 Алсу Исмәгыйлева.   Татарский народный поэт спустя 107 лет вернулся в Уфу в виде памятника . intertat.tatar, 19.04.2019

Төркем:Әлифба буенча һәйкәлләр
Төркем:2019 елда барлыкка килгәннәр
Төркем:Уфа һәйкәлләре
Төркем:Тукайга һәйкәлләр